Wittstockin sijainti Ostprignitz-Ruppinin piirikunnassa. Pienemmässä kuvassa piirikunnan sijainti Brandenburgin osavaltiossa.
**Wittstock/Dosse** on kaupunki Brandenburgin osavaltiossa Saksan koillisosassa. Se on yksi osavaltionsa vanhimmista kaupungeista. Sen varhaiselta keskiajalta alkavan historian merkkitapauksiin kuuluu Wittstockin taistelu, joka käytiin 1636.

Maantiede
---------

Wittstock sijaitsee reunamuodostumalla Brandenburgin luoteisosassa 95 kilometriä Berliinistä luoteeseen ja 170 kilometriä Hampurista itäkaakkoon. Wittstockin pohjoispuolella on Mecklenburgin järvialue. Kaupungin keskustan halki virtaa 96-kilometrinen Dosse, joka on Havelin sivujoki. Havel on Elben sivujoki.

Wittstockiin liitettiin vuosina 1993 ja 2003 useita alle tuhannen asukkaan maalaiskuntia, minkä seurauksena siitä tuli pinta-alaltaan yksi Saksan laajimmista kaupunkikunnista. Vuonna 2020 se oli kuudenneksi laajin..

Historia
--------

Wittstockin tori
Wittstock oli alkuaan slaavilainen asutus. Ensimmäinen kirjallinen maininta paikkakunnasta on vuodelta 946. Wittstock sai kaupunkioikeudet Havelbergin piispalta (Bischof Heinrich I. von Havelberg) 13. syyskuuta 1248. Vuonna 1495 tulipalo tuhosi suuren osan kaupungista. Havelbergin piispat hallitsivat Wittstockia aina reformaatioon saakka. Kaupungin alueella käytiin kolmikymmenvuotisen sodan aikana 1636 Wittstockin taistelu (Schlacht bei Wittstock), jossa Ruotsin joukot ottivat yhteen keisarillisten joukkojen kanssa. Noin kymmenesosa Ruotsin 15 000 sotilaasta oli hakkapeliittoja. Kaksi vuotta myöhemmin rutto surmasi noin puolet Wittstockin väestöstä.

Wittstock liitettiin rautatieverkkoon 1885. Toisen maailmansodan aikana kaupungin reuna-alueet kokivat pommitustuhoja. Neuvostoliittolaiset miehittivät kaupungin 1945, joten se jäi DDR:n alueelle. Neuvostovallan romahdettua Wittstock vapautui venäläisistä ja vuonna 1993 alueella tehtiin paikallishallinnollisia uudistuksia: tuolloin perustettiin Landkreis Ostprignitz-Ruppin.

Wittstockin historiallisiin rakennuksiin kuuluu muun muassa Marienkirche ja Bischofsburg Wittstock.

Talous ja liikenne
------------------

Wittstockin rautatieasema (Bahnhof Wittstock (Dosse)) on paikallisjunaliikenteen käytössä. Kaupunki sijaitsee Berliinin ja Hampurin yhdistävän moottoritien varrella ja sieltä on suora moottoritieyhteys myös Rostockiin.

Wittstockin historiallisen keskustan pohjoispuolella sijaitsee aurinkosähköä tuottava Solarpark Alt Daber. Se otettiin käyttöön 2011.

Lähteet
-------

1. ↑  Bevölkerungsentwicklung und Bevölkerungsstand im Land Brandenburg August 2022 *Statistik-Berlin-Brandenburg.de*. Statistik Berlin-Brandenburg. Viitattu 18.12.2022. (saksaksi)
2. 1 2 3  Geschichte *Wittstock.de*. Stadt Wittstock/Dosse. Viitattu 21.12.2022. (saksaksi)
3. ↑  Entfernung von Wittstock/Dosse, Deutschland nach\_ *Entfernungsrechnerkm.com*. Viitattu 21.12.2022. (saksaksi)
4. ↑  Ranking der Gemeinden mit der größten Fläche in Deutschland im Jahr 2020 *De.statista.com*. Viitattu 21.12.2022. (saksaksi)
5. ↑  Ratsuväki – myyttinen aselaji *Maavoimat.fi*. Puolustusvoimat. Viitattu 21.12.2022. (suomeksi)
6. ↑  Events und Aktuelles *Rundum.wittstock.de*. Tourismusverein Wittstocker Land e.V.. Viitattu 21.12.2022. (saksaksi)
7. ↑  Stadt Wittstock/Dosse *Wittstock.de*. Stadt Wittstock/Dosse. Viitattu 21.12.2022. (saksaksi)
8. ↑  Projekte : Erfolgsgeschichten made by BELECTRIC *Belectric.com*. BELECTRIC GmbH. Viitattu 21.12.2022. (saksaksi)

Aiheesta muualla
----------------

* Wittstock/Dosse, Brandenburg, Saksa — Sunrise, Sunset and Daylength

CommonsCommons
Wikimedia Commonsissa on kuvia tai muita tiedostoja aiheesta **Wittstock/Dosse**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Wittstock/Dosse 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki

 |
|  |
| Muut | 
* IdRef

 |

 |